Spilurum eru gefin fjögur spil á hendi . Fjögur spil eru svo lögð í borðið og eru látin snúa upp . Bunkinn er svo settur til hliðar . Blað og penni er haft við höndina til þess að fylgjast með stigum . Framgangur leiksins Markmið spilsins er að safna slögum , þ.e.a.s. fjórum spilum með sama talnagildi . Spilarar koma sér saman um fjölda umferða . Tveir og tveir spilarar spila saman og byrja á að koma sér saman um leynilegt merki , t.d að bíta í vörina , færa spil á hendi á ákveðinn hátt , blikka hratt , yppa öxlum o.s.frv . Spilarar safna slögum með því að taka spil úr borði og henda á móti jafnmörgum . Þegar enginn spilari getur nýtt sér þau spil sem eru í borði er sagt : „ Sópa ! " Eru spilin sem í borði þá tekin burt og fjögur ný spil sett í borð í staðinn . Þegar spilari hefur fengið slag gefur hann leynimerkið til spilafélaga síns til að láta hann vita að kominn sé slagur og þá á félaginn að segja : „ Pakk ! “ Hvort spilapar um sig á að reyna að komast að því hvert merki hins parsins sé . Ef spilara grunar að mótherji sé að gefa merki á hann að segja : „ Séð ! “ Ef spilarar ná að segja : „ Pakk ! “ fá þeir eitt stig en ef spilarar ná að segja : „ Séð ! “ fá þeir stigið í staðinn . Þeir verða þó að sýna hvert merki mótspilaranna var . Ef það reynist vera rétt þurfa hinir spilararnir að finna sér nýtt leynimerki . Ef spilari segir : „ Séð “ og ekki er um Pakk að ræða heldur spilið áfram og mótspilaraparið ( þ.e ekki parið sem sagði ,, Séð " ) fær stig . Það spilapar vinnur sem hefur fengið flest stig þegar spilaðar hafa verið sá fjöldi umferða sem ákveðið var að spila í byrjun spils .